CELEX: 62016CN0363
Language: lv
Date: 2016-06-30 00:00:00
Title: Lieta C-363/16: Prasība, kas celta 2016. gada 30. jūnijā – Eiropas Komisija/Grieķijas Republika

22.8.2016   
            
            
               LV
            
            
               Eiropas Savienības Oficiālais Vēstnesis
            
            
               C 305/19
            
         Prasība, kas celta 2016. gada 30. jūnijā – Eiropas Komisija/Grieķijas Republika
   (Lieta C-363/16)
   (2016/C 305/27)
   Tiesvedības valoda – grieķu
   
      Lietas dalībnieki
   
   
      Prasītāja: Eiropas Komisija (pārstāvji – A. Bouchagiar un B. Stromsky)
   
      Atbildētāja: Grieķijas Republika
   
      Prasītājas prasījumi:
   
   
               —
            
            
               konstatēt, ka, paredzētajā termiņā neveicot visus pasākumus, kas ir vajadzīgi, lai izpildītu Komisijas 2012. gada 22. februāra Lēmumu procedūrā SA.26534 (C 27/2010, ex ΝΝ 6/2009) par valsts atbalstu, ko Grieķija piešķīrusi uzņēmumam Enómeni Klostoÿfantourgía, vai katrā ziņā pienācīgi nepaziņojot par veiktajiem pasākumiem Komisijai saskaņā ar lēmuma 4. pantu, Grieķijas Republika nav izpildījusi pienākumus, kas tai ir noteikti minētā lēmuma 2., 3. un 4. pantā, kā arī Līgumā par Eiropas Savienības darbību;
            
         
               —
            
            
               piespriest Grieķijas Republikai atlīdzināt tiesāšanās izdevumus.
            
         
      Pamati un galvenie argumenti
   
   
               1.
            
            
               Saskaņā ar Eiropas Komisijas 2012. gada 22. februāra lēmumu procedūrā SA.26534 Grieķijas Republikai četru mēnešu laikā bija jāatgūst nesaderīgais atbalsts, kas bija piešķirts Enómeni Klostoÿfantourgía, proti, valsts garantija 2007. gadā un nesamaksāto sociālā nodrošinājuma iemaksu maksājumu termiņu pārskatīšana 2009. gadā, kā arī pienācīgi jāpaziņo Eiropas Komisijai par pasākumiem, kas ir vajadzīgi šajā nolūkā.
            
         
               2.
            
            
               Taču Grieķijas Republika četru mēnešu laikā neatguva minēto atbalstu, kā tas tai bija jāizdara. Turklāt Grieķijas Republika joprojām nav pieņēmusi aktus, kas ir vajadzīgi lēmuma izpildei. Ar 2015. gada 30. decembra tiesību aktu Grieķijas iestādes uz sešiem mēnešiem apturēja publiskas izsoles procedūru uzņēmuma Enómeni Klostoÿfantourgía īpašuma likvidācijai, lai, iespējams, mēģinātu atjaunot tā saimniecisko darbību, neatgūstot nesaderīgo atbalstu. Katrā ziņā Grieķijas Republika nav pienācīgi informējusi Eiropas Komisiju par attiecīgiem aktiem, kas būtu pieņemti lēmuma izpildei.